Publication: Magyar Közlöny
Issue: MK-2001-73 (Year: 2001, Number: 73)
Era: 1990-2004
Section: általános szabályairól szóló 1957. évi IV. törvény 8. §
Paragraph Index: 691

50. §-a határozza meg. Az Abtv. 1. § f) pontja szerint az Alkotmánybíróság hatáskörébe tartozik az állami szervek, továbbá az önkormányzat és más állami szervek, illetve az önkormányzatok között felmerült hatásköri összeütközés megszüntetése. Az Abtv. 50. §-a pedig kimondja, hogy ha — a bíróságok kivételével — az állami szervek között, továbbá az önkormányzatok között, illetőleg az önkormányzat és — a bíróságok kivételével — az állami szervek között hatásköri összeütközés merül fel, ezek a szervek az Alkotmánybíróságnál indítványozhatják a hatásköri összeütközés megszüntetését. Az Alkotmánybíróság — az indítványozó meghallgatása nélkül — dönt arról, hogy a felmerült vitában mely szervnek van hatásköre, és kijelöli az eljárásra kötelezettet. Az Abtv.-nek ez a rendelkezése a hatásköri vita tárgyát képező ügy jellegére tekintet nélkül hatalmazza fel az Alkotmánybíróságot arra, hogy az eljáró szerv kijelölésével megszüntesse az állami szervek között, az állami szervek és önkormányzatok, valamint az önkormányzatok között keletkezett hatásköri összeütközést. Az indítvány államigazgatási hatósági ügyben keletkezett hatásköri vita eldöntését kéri. Az államigazgatási hatósági ügyekben követendő eljárást az Áe. szabályozza. Az Áe. 8. §-a rendelkezik az államigazgatási hatósági ügyekben keletkezett hatásköri összeütközés megszüntetéséről is. Az Áe. 8. § (2) bekezdésének

Source: https://magyarkozlony.hu/hivatalos-lapok/4dea48e44a475c3a015b632a3521b60bccb3ddd9/dokumentumok/eabc6a2d7be06453d5eb111969a0947c1d4d5df0/letoltes